b"\n_START_ARTICLE_\nHugo Villamide Abelanda\n_START_SECTION_\nTraject\xc3\xb2ria\n_START_PARAGRAPH_\nVa debutar amb nom\xc3\xa9s 13 anys a primera divisi\xc3\xb3 al club Sportivo Miramar. Posteriorment jug\xc3\xa0 al CA Pe\xc3\xb1arol, on romangu\xc3\xa9 fins a 1953. Romangu\xc3\xa9 uns anys apartat del futbol fins que el 1955 fitx\xc3\xa0 pel Nacional._NEWLINE_L'any 1957 va ser fitxat pel RCD Espanyol, defensant els colors del club durant dues temporades, en les quals jug\xc3\xa0 10 partits de lliga. El 1959 ingress\xc3\xa0 al RCD Mallorca, on fou protagonista del primer ascens del club a primera divisi\xc3\xb3. Es qued\xc3\xa0 a viure a Mallorca, jugant m\xc3\xa9s tard al Club Esportiu Atl\xc3\xa8tic Balears i dedicant-se posteriorment a entrenar diversos equips balears, com els mateixos Mallorca i Atl\xc3\xa8tic Balears._NEWLINE_Amb la selecci\xc3\xb3 uruguaiana jug\xc3\xa0 quatre partits i marc\xc3\xa0 un gol l'any 1950."